

[image: CIMER]	

	MÓR VÁROSI ÖNKORMÁNYZAT
	KÉPVISELŐ-TESTÜLETE
	RÉSZÉRE






	… ./ napirend






JAVASLAT

MÓR VÁROS VÍZKÁRELHÁRÍTÁSI TERV MÓDOSÍTÁSÁNAK ELFOGADÁSA TÁRGYÁBAN

	Mór, 2026.07.24.



Előterjesztő:


		Fenyves Péter
		polgármester








	Előkészítette:
Városfejlesztési és -üzemeltetési Iroda
	








Az ülés típusa: nyilvános

Zárt ülés esetében jogalapja: 
Mötv. 46.§ (2) a)	☐
Mötv. 46.§ (2) b)	☐
Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	szakmai
	2026. július…..
	……………………………..
Hajnal Tibor

	gazdasági-pénzügyi
	2026. július …..
	……………………………...
Hossó Anita

	jogi
	2026. július…..
	……………………………...
dr. Taba Nikoletta



Az előterjesztés az alábbi döntési javaslato(ka)t tartalmazza:

	HATÁROZAT-TERVEZET SZÁMA: 1 DB

	Döntéshozatal rendje:
	egyszerű többség

Minősített többség esetén jogalap:
	Mötv/SZMSZ …

	Határozatot kapja: 
· Önkormányzati Iroda – 1 példány
· Városfejlesztési és –üzemeltetési Iroda – 2 példány
· TRENECON Kft. 1 példány




Az előterjesztést véleményező bizottságok:

	☐ Pénzügyi Bizottság
	☐ Oktatási, Kulturális és Sport Bizottság

	☒ Településfejlesztési Bizottság
	☐ Szociális és Egészségügyi Bizottság



Meghívásra javasolt:

· TRENECON Kft. képviselőjeként: Nováki Attila

A Képviselő-testület elé terjeszthető:             …………………….
jegyző




JAVASLAT 
MÓR VÁROS VÍZKÁRELHÁRÍTÁSI TERV MÓDOSÍTÁSÁNAK ELFOGADÁSA TÁRGYÁBAN


Mór Városi Önkormányzat Képviselő-testülete a 76/2026. (II.18.) számú határozatában döntött arról, hogy a „Mór város fenntartható városfejlesztési stratégiájának elkészítése” című projekt 4. részében, Integrált Települési Vízgazdálkodási Terv (ITVT) készítése és Települési vízkárelhárítási terv (TVT) felülvizsgálata tárgyában a TRENECON Kft.-t választotta ki nyertes ajánlattevőnek. A dokumentumok elkészítésére vonatkozó szerződés 2026.03.10-én lépet hatályba.

A vízgazdálkodásról szóló 1995. évi LVII. törvény 4. § (1) pontja rögzíti a települési önkormányzat vízgazdálkodással összefüggő feladatait, amely értelmében a település önkormányzatának kötelezettsége a helyi vízrendezési, ár- és belvízelvezetési és települési vízkárelhárítási feladatok ellátása.

A vizek kártételei elleni védekezés részletes feladatait a 232/1996. (XII.26.) Korm. rendelet határozza meg. A rendelet értelmében az árvíz- és belvízvédekezés céljából kiépített védőművek hiányában fellépő káros vizek elleni védekezés helyi vízkárelhárításnak minősül, és a védekezésre kötelezettek feladatai közé tartozik a védekezési tervek és nyilvántartások elkészítése.

A tervet az illetékes vízügyi igazgatóság hagyja jóvá. A jóváhagyott terv egy példányát a polgármesteri hivatalban kell elhelyezni.
A tervet napra készen kell tartani, ezért évente felül kell vizsgálni és a változásokat át kell vezetni, illetve, ha nem történt változás, akkor ezt a tényt kell rögzíteni, amelyről értesíteni kell az illetékes vízügyi igazgatóságot. 

A terv legfőbb célja, hogy hatékonnyá és eredményessé tegye a védekezést.
Jelen vízkárelhárítási terv a Magyar Mérnöki Kamara Vízgazdálkodási és Vízépítési Tagozata által 2015-ben kidolgozott módszertani segédletben rögzítetteknek megfelelően, Mór város 2001-ben készült települési vízkárelhárítási tervének teljes felülvizsgálatával készült.

[bookmark: _Hlk166309424][bookmark: _Hlk166309956]A TRENECON Kft. az egyeztetett-előkészített TVT-t benyújtotta a vízügyi hatósághoz szakmai jóváhagyásra, melyhez az önkormányzat általi jóváhagyás hatósághoz megküldése szükséges. A teljesítés véghatárideje a dokumentumok elkészítésére a szerződéskötéstől számított 150 nap. A TRENECON Kft. a TVT módosítás kapcsán 2026. július 28.-án tervfórumot tart.


A Településfejlesztési Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezet terjesztem a T. Képviselő-testület elé:


[bookmark: _Hlk166309981]HATÁROZAT-TERVEZET


Mór Városi Önkormányzat Képviselő-testülete egyetért a határozat mellékletét képező Mór Város Vízkárelhárítási tervével és az abban foglaltakat jóváhagyja.

A Képviselő-testület felkéri a polgármestert, hogy a döntést küldje meg a Közép-dunántúli Vízügyi Igazgatóság részére.


Határidő: azonnal
Felelős: polgármester( Városfejlesztési és -üzemeltetési Iroda)



Mór, 2026.07.21.




Fenyves Péter
polgármester

